Αθάνατα Ρεμπέτικα

Αθάνατα Ρεμπέτικα είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 24 Νοεμβρίου 1972 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα από τα πιο γνωστά ρεμπέτικα και λαϊκά τραγούδια της ελληνικής μουσικής, που η Μαρινέλλα επέλεξε να ερμηνεύσει σε νέες εκτελέσεις. Την ενορχήστρωση των τραγουδιών και τη διεύθυνση ορχήστρας επιμελήθηκε ο Μίμης Πλέσσας.Ένθετο δίσκου 33' στροφών «Μαρινέλλα: Αθάνατα Ρεμπέτικα», Philips Records - PolyGram Greece: 6331044, 1972Ένθετο συλλογής «Μαρινέλλα: Τα Λόγια Είναι Περιττά (50 Χρόνια Τραγούδι)», Universal Music - PolyGram Greece: 1715636, 2006 (8 CDs Boxset)Πέτρος Δραγουμάνος: Οδηγός Ελληνικής Δισκογραφίας 1950 - 1990 Εκδόσεις Νέα Σύνορα - Α. Λιβάνη, Κυκλοφορία 1990 (Πρώτη έκδοση), στο scribd.comΒιβλίο «Ελληνική Δισκογραφία (1950 - 2009)», του Πέτρου Δραγουμάνου, Κυκλοφορία 2009Ένθετο συλλογής «Μαρινέλλα: Τα Λόγια Είναι Περιττά (50 Χρόνια Τραγούδι)», Universal Music - PolyGram Greece: 1733687, 2007 (6 CDs Boxset)Ένθετο συλλογής «Μαρινέλλα: Η Φωνή Και ο Μύθος (30 Χρόνια Τραγούδι)», Mercury Records - PolyGram Greece: 534828, 1997Βιβλίο - αφιέρωμα "Μίμης Πλέσσας - Ένας Δρόμος, Χίλιες Νότες" / Επιμέλεια: Μάκης Δελαπόρτας / Εκδόσεις ΑΓΚΥΡΑ, 2002

Στο εσώφυλλο του άλμπουμ υπάρχουν οι στίχοι των τραγουδιών και φωτογραφίες των συνθετών τους, ενώ οι τίτλοι τους είναι μεταφρασμένοι και στην αγγλική γλώσσα. Την σχεδίαση του άλμπουμ επιμελήθηκε η Έφη Στεργιοπούλου, τις φωτογραφίες η Αλίντα Μαυρογένη. Η παραγωγή ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο. Δεύτερες φωνές κάνει ο Μάριος Κώστογλου, τραγουδιστής, κιθαρίστας και επί χρόνια συνεργάτης της Μαρινέλλας.ΑΘΑΝΑΤΑ ΡΕΜΠΕΤΙΚΑ (PHILIPS 6331044) 1972  Κείμενο: Τάσος Κριτσιώλης, στο vinylmaniac.madblog.gr

Τον Ιούνιο του 1994, το άλμπουμ επανεκδόθηκε σε δίσκο ψηφιακής μορφής (CD) με τέσσερα πρόσθετα επιπλέον τραγούδια που η Μαρινέλλα ηχογράφησε το 1985 και κυκλοφόρησαν στη συλλογή «Τα λαϊκά της νύχτας (Athens by night)», από την ίδια δισκογραφική εταιρία.Ένθετο ψηφιακού δίσκου «Μαρινέλλα: Αθάνατα Ρεμπέτικα» (Επανέκδοση σε CD), Philips - PolyGram Greece: 522328-2, 1994Μαρινέλλα: Αθάνατα Ρεμπέτικα  στο mygreek.fmΜαρινέλλα: Αθάνατα Ρεμπέτικα στο music-bazaar.com

 Λίστα Τραγουδιών 
Α' Πλευρά.
 "Θεσσαλονίκη μου" - (Μουσική: Μανώλης Χιώτης - Στίχοι: Χρήστος Κολοκοτρώνης) - 2:51
 "Βαθιά στη θάλασσα θα πέσω" - (Μουσική: Γιώργος Ζαμπέτας - Στίχοι: Χαράλαμπος Βασιλειάδης) - 3:17
 "Ντερμπεντέρισσα" - (Μουσική: Βασίλης Τσιτσάνης - Στίχοι: Βασίλης Τσιτσάνης, Νίκος Ρούτσος) - 3:01
 Μια ζωντανή ηχογράφηση του τραγουδιού υπάρχει στο άλμπουμ Μια βραδιά με την Μαρινέλλα no. 2.
 "Δε με στεφανώνεσαι" - (Μουσική - Στίχοι: Βασίλης Τσιτσάνης) - 2:05
 Μια ζωντανή ηχογράφηση του τραγουδιού υπάρχει στο άλμπουμ Μια βραδιά με την Μαρινέλλα no. 2.
 "Ένα πιάτο άδειο στο τραπέζι" - (Μουσική: Θεόδωρος Δερβενιώτης - Στίχοι: Κώστας Βίρβος) - 2:55
 "Συννεφιές" - (Μουσική - Στίχοι: Γιώργος Μητσάκης) - 2:52
Β' Πλευρά.
 "Το βουνό" - (Μουσική: Λουκάς Νταράλας - Στίχοι: Ευάγγελος Πρέκας) - 3:39
 "Εσύ είσαι η αιτία που υποφέρω" - (Μουσική - Στίχοι: Μανώλης Χιώτης) - 2:13
 "Κάποια μάνα αναστενάζει" - (Μουσική: Βασίλης Τσιτσάνης - Στίχοι: Λάμπρος Μπακάλης) - 3:21
 "Ζαΐρα" - (Μουσική: Βασίλης Τσιτσάνης - Στίχοι: Κώστας Βίρβος) - 3:10
 "Σα μαγεμένο το μυαλό μου" - (Μουσική - Στίχοι: Δημήτρης Γκόγκος) - 4:08
 Μια ζωντανή ηχογράφηση του τραγουδιού υπάρχει στο άλμπουμ Η Μαρινέλλα τραγουδά και θυμάται.
 "Τα μάτια π' αγαπώ" - (Μουσική - Στίχοι: Βασίλης Τσιτσάνης) - 2:27
Επιπρόσθετα τραγούδια (Bonus tracks) από την επανέκδοση του άλμπουμ σε ψηφιακό δίσκο (CD).
 "Η πρώτη αγάπη σου είμαι εγώ" - (Μουσική - Στίχοι: Γιώργος Μητσάκης) - 3:02
 Το τραγούδι ηχογραφήθηκε το 1985 και κυκλοφόρησε στο άλμπουμ Τα λαϊκά της νύχτας (Athens by night). Η πρώτη εκτέλεση αυτού, κυκλοφόρησε σε δίσκο 78' στροφών το 1957, με τον Στέλιο Καζαντζίδη και τη Μαρινέλλα.
 "Εσένα δεν σου άξιζε αγάπη" - (Μουσική - Στίχοι: Γιάννης Καραμπεσίνης) - 3:10
 Το τραγούδι ηχογραφήθηκε το 1985 και κυκλοφόρησε στο άλμπουμ Τα λαϊκά της νύχτας (Athens by night).
 "Λιλή, η σκανταλιάρα" - (Μουσική - Στίχοι: Παναγιώτης Τούντας) - 2:56
 Το τραγούδι ηχογραφήθηκε το 1985 και κυκλοφόρησε στο άλμπουμ Τα λαϊκά της νύχτας (Athens by night). Μια ζωντανή ηχογράφηση αυτού, υπάρχει στο άλμπουμ Με βάρκα το τραγούδι.
 "Μέσ' την πολλή σκοτούρα μου" - (Μουσική: Βασίλης Τσιτσάνης - Στίχοι: Στράτος Παγιουμτζής) - 3:26
 Το τραγούδι ηχογραφήθηκε το 1985 και κυκλοφόρησε στο άλμπουμ Τα λαϊκά της νύχτας (Athens by night).

 Παραπομπές 

Κατηγορία:Δισκογραφία της Μαρινέλλας
Κατηγορία:Άλμπουμ του 1972